CELEX: 62012TN0458
Language: el
Date: 2012-10-15 00:00:00
Title: Υπόθεση T-458/12: Προσφυγή της 15ης Οκτωβρίου 2012 — Générations futures κατά Επιτροπής

15.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 389/7
            
         Προσφυγή της 15ης Οκτωβρίου 2012 — Générations futures κατά Επιτροπής
   (Υπόθεση T-458/12)
   2012/C 389/11
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Mouvement pour les droits et le respect des générations futures (Ons-en-Bray, Γαλλία) (εκπρόσωπος: A. Faro, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               ακύρωση της αποφάσεως του Directeur Général de la Santé et des Consommateurs (Γενικού Διευθυντή Υγείας και Καταναλωτών) της 16ης Αυγούστου 2012 (ARES 977 175) με την οποία απορρίφθηκε η αίτηση επανεξετάσεως του εκτελεστικού κανονισμού 359/2012 της Επιτροπής, της 25ης Απριλίου 2012, για την έγκριση της δραστικής ουσίας metam, σύμφωνα με τον κανονισμό (ΕΚ) 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) 540/2011 της Επιτροπής, η οποία υποβλήθηκε βάσει του άρθρου 10 του κανονισμού 1367/2006.
            
         
      Ισχυρισμοί και κύρια επιχειρήματα
   
   Η προσφεύγουσα, αναγνωρισμένη γαλλική ένωση για την προστασία του περιβάλλοντος, ζητεί, βάσει του άρθρου 10 του κανονισμού 1367/2006, την επανεξέταση του εκτελεστικού κανονισμού 359/2012 για την έγκριση της δραστικής ουσίας metam (1). Με απόφαση της 16ης Αυγούστου 2012, η Επιτροπή αρνήθηκε την επανεξέταση με την αιτιολογία ότι ο εκτελεστικός κανονισμός του οποίου ζητήθηκε η επανεξέταση δεν είναι διοικητική πράξη κατά την έννοια του άρθρου 2, παράγραφος 1, στοιχείο ζ', του κανονισμού 1367/2006 (2).
   Προς στήριξη της προσφυγής της, η προσφεύγουσα προβάλλει ορισμένους λόγους.
   Η προσφεύγουσα προβάλλει, αφενός, ότι ο εκτελεστικός κανονισμός είναι η απάντηση σε ατομική αίτηση που υπέβαλε τρίτη εταιρία και, αφετέρου, ότι ο περιορισμός των διοικητικών πράξεων που αναφέρονται στο άρθρο 10, παράγραφος 1, του κανονισμού 1367/2006, σε συνδυασμό με το άρθρο 2, παράγραφος 1, στοιχείο ζ’, του ίδιου κανονισμού, αντιβαίνει στο άρθρο 9, παράγραφος 3, της Σύμβασης του Aarhus (3).
   Η προσφεύγουσα προβάλλει επίσης ότι η αίτηση επανεξετάσεως είναι βάσιμη, στο μέτρο που i) δεν τηρήθηκε η εφαρμοστέα διαδικασία, ii) ο υποβληθείς προς αξιολόγηση φάκελος δεν είναι πλήρης και iii) δεν τηρήθηκαν τα προβλεπόμενα κριτήρια εγκρίσεως.
   
      (1)  Εκτελεστικός κανονισμός (ΕΕ) 359/2012 της Επιτροπής, της 25ης Απριλίου 2012, για την έγκριση της δραστικής ουσίας metam, σύμφωνα με τον κανονισμό (ΕΚ) 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) 540/2011 της Επιτροπής (ΕΕ L 114, σ. 1).
   
      (2)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ L 264, σ. 13).
   
      (3)  Η σύμβαση για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.